Асобна гаворка вялася пра кантрольна-ацэначную дзейнасць настаўніка ва ўмовах рэалізацыі камунікатыўнага падыходу пры вывучэнні замежнай мовы, асноўныя моманты якой акрэсліла рэктар Мінскага лінг­вістычнага ўніверсітэта кандыдат педагагічных навук Наталля Пятроўна Баранава ў часопісе “Замежныя мовы”. Як адзначыла Галіна Сільвестраўна, кантрольна-ацэначная дзейнасць з’яўляецца адным з галоўных складнікаў педагагічнай дзейнасці настаўніка-замежніка, у якога ў разрэзе сучасных патрабаванняў да выкладання замежнай мовы з’яўляецца іншая роля і функцыі. Наталля Пятроўна ўжо не раз адзначала, што сёння настаўнік замежнай мовы выступае ў ролі арганізатара самастойнай актыўнай дзейнасці навучэнцаў як кансультант і фасілітатар. І ён не проста перадае веды, а арганізоўвае навучанне, не толькі кантралюе вынікі вучэбнай дзейнасці навучэнцаў, а перш за ўсё ажыццяўляе дыягностыку іх дзейнасці, каб своечасова дапамагчы вырашыць цяжкасці і праблемы.